'জিগ্স-মেদ-ব্স্তান-পা'ই-ন্যি-মা
'**জিগ্স-মেদ-ব্স্তান-পা'ই-ন্যি-মা** (ওয়াইলি: *'jigs med bstan pa'i nyi ma*) (১৮৬৫-১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-গ্রুব-ছেন রিন-পো-ছে (ওয়াইলি: *rdo grub chen rin po che*) উপাধিধারী বৌদ্ধ লামা ছিলেন।

জন্ম
----

'জিগ্স-মেদ-ব্স্তান-পা'ই-ন্যি-মা ১৮৬৫ খ্রিষ্টাব্দে তিব্বতের র্মা (ওয়াইলি: *rma*) উপত্যকায় ল্চাগস-রি-'ওদ-বার (ওয়াইলি: *lcags ri 'od bar*) নামক স্থানে গ্নুবস (ওয়াইলি: *gnubs*) পরিবারগোষ্ঠীতে জন্মগ্রহণ করেন। তার পিতা ব্দুদ-'জোম্স-গ্লিং-পা (ওয়াইলি: *bdod ’joms gling pa*) একজন বিখ্যাত গ্তের-স্তোন ছিলেন। তার মাতার নাম ছিল ব্সোদ-নাম্স-'ত্শো (ওয়াইলি: *bsod nams ’tsho*)।

শিক্ষা
------

মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ফুন-ত্শোগস-'ব্যুং-গ্নাস (ওয়াইলি: *'jigs med phun tshigs 'byung gnas*) নামক দ্বিতীয় র্দো-গ্রুব-ছেন রিন-পো-ছে (ওয়াইলি: *rdo grub chen rin po che*) উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং ১৮৭০ খ্রিষ্টাব্দে তাকে গ্সের-র্তা (ওয়াইলি: *'gro don lhun grub*) অঞ্চলে পে-মা-ব্কোদ-ক্যি-স্গ্রুব-স্দে (ওয়াইলি: *pe ma bkod kyi sgrub sde*) নামক বিহারে অধিষ্ঠিত করেন। এই সময় পে-মা-র্দো-র্জে (ওয়াইলি: *pe ma rdo rje*), 'জু-মি-ফাম-র্গ্যা-ম্ত্শো (ওয়াইলি: *'ju mi pham rgya mtsho*), লাস-রাব-গ্লিং-পা (ওয়াইলি: *las rab gling pa*), 'জা'-পা-ম্দো-স্ঙ্গাগ্স-র্গ্যা-ম্ত্শো (ওয়াইলি: *'ja' pa mdo sngags rgya mtsho*), 'জাম-দ্ব্যাংস-ম্খ্যেন-ব্র্ত্সে'ই-দ্বাং-পো (ওয়াইলি: *’jam dbyangs mkhyen brtse’i dbang po*) প্রভৃতি বিখ্যাত লামারা তার উল্লেখযোগ্য শিক্ষক ছিলেন। এছাড়া দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (ওয়াইলি: *dpal sprul o rgyan 'jigs med chos kyi dbang po*) তাকে বোধিসত্ত্বচর্যাবতার সম্বন্ধে শিক্ষাদান করেন।

বিহার সম্প্রসারণ
----------------

পে-মা-'বুম (ওয়াইলি: *pe ma ’bum*) নামক স্থানীয় শাসকের পৃষ্ঠপোষকতায় তিনি গ্ত্সাং-ছেন-দ্ঙ্গোস-গ্রুব-দ্পাল-'বার-গ্লিং (ওয়াইলি: *gtsang chen dngos grub dpal ’bar gling*) বৌদ্ধ মঠের সম্প্রসারণে মনোযোগী হন। ১৮৮০-এর দশকে তিনি এই বিহারের মূল মন্দির ও একটি বৃহদাকার স্তূপের পুনর্নির্মাণ করান। এই বিহারে তিনি গুহ্যগর্ভতন্ত্র ও বোধিসত্ত্বচর্যাবতারের ওপর শিক্ষা প্রদান করেন।

রচনা
----

'জিগ্স-মেদ-ব্স্তান-পা'ই-ন্যি-মা একুশ বছর বয়সে লেগ্স-ব্শাদ-দ্গা'-স্তোন (ওয়াইলি: *legs bshad dga’ ston*) এবং পরবর্তিকালে ম্দ্জোদ-ক্যি-ল্দে-মিগ (ওয়াইলি: *mdzod kyi lde mig*) নামক গুহ্যগর্ভতন্ত্রের ওপর দুইটি টীকাভাষ্য রচনা করেন। এছাড়াও তিনি ব্যাং-ছুব-সেম্স-দপা'ই-ব্জুং (ওয়াইলি: *byang chub sems dpa’i bzung*), গ্তের-গ্যি-র্নাম-ব্শাদ (ওয়াইলি: *gter gyi rnam bshad*), স্ক্যিদ-স্দুগ-লাম-খ্যের (ওয়াইলি: *skyid sdug lam khyer*) নামক আরো তিনটি গ্রন্থ রচনা করেন।

তথ্যসূত্র
---------

1. 1 2 3 4  Garry, Ron (আগস্ট ২০০৭)। "The Third Dodrubchen, Jigme Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২৬।

আরো পড়ুন
---------

* Tulku Thondup. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, 1996.
* Nyoshul Khenpo. A Marvelous Garland of Rare Gems. Translated by Richard Barron. Junction City, California: Padma Publication, 2005.
* Collected Miscellaneous Writings of the Successive Embodiments of the Rdo Grub chen. 1977. Gangtok: Lama Dodrup Sangyay. (pp. 403–419)

|
|  |
| পূর্বসূরী'জিগ্স-মেদ-ফুন-ত্শোগস-'ব্যুং-গ্নাস | '**জিগ্স-মেদ-ব্স্তান-পা'ই-ন্যি-মা  তৃতীয় র্দো-গ্রুব-ছেন রিন-পো-ছে** | উত্তরসূরীথুব-ব্স্তান-'ফ্রিন-লাস-দ্পাল-ব্জাং-পো |
|

| * দে
* স
র্দো-গ্রুব-ছেন রিন-পো-ছে |
| --- |
| 
* ১) 'জিগ্স-মেদ-'ফ্রিন-লাস-'ওদ-জের
* ২) 'জিগ্স-মেদ-ফুন-ত্শোগস-'ব্যুং-গ্নাস
* ৩) 'জিগ্স-মেদ-ব্স্তান-পা'ই-ন্যি-মা
* ৪) থুব-ব্স্তান-'ফ্রিন-লাস-দ্পাল-ব্জাং-পো

 |  |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |